 S: Sida aan ognahay Madaxweyne Cabdullaahi Yuusuf dhawaan markii uu booqday xarunta Midowga Afrika ee Addis-abbab ee dalka Itoobiya waxaa uu midowga afrika ka codsaday Ciidamo gaaraya illaa labatan kun oo askari, si ay hubka dhigista uga qeybqaatan, dawladdana gacan u siiyaan, waxaanan ognahay inaad adigu madax ka aheyd gudigii labaad ee shirweynihii qaranka Soomaaliyeed uu u xilsaaray hubka dhigista iyo dhaqan celinta, marka sidee kuugu muuqataa ciidamadaas uu madaxweynuhu ka dalbaday Midowga Afrika, mase kula tahay inay gacan ka geysan karaan hubka dhigista? 